Այս համագումարին հետապնդած նպատակն էր՝ ձայնը դառնալ տարբեր ոլորտներու քաղաքական դերակատարներու, որոնց գործունէութիւնը անմիջականօրէն առընչուած է Գերմանիոյ վարած քաղաքականութեան հետ: Նախաձեռնութեան մասնակիցները, գիտակցելով հանդերձ որ անիկա չի կրնար ունենալ ուղղակի որեւէ ազդեցութիւն գերմանական քաղաքականութեան վրայ՝ այդուամենայնիւ կը յաւակնին բարձրացնել գոյութիւն ունեցող հարցերը եւ անոնց կապակցութեամբ կատարել թելադրանքներ, որոնք ամփոփուած են այս համագումարին ընդունուած «21-րդ դարու հռչակագիր»ին մէջ: